  Наталья Тетерина Следж-хоккеен шудонъя «Удмуртия» клуб Виктор Кузнецовез буре ваёнлы сӥзем огъяросси вожвылъяськонын куинетӥ луиз. Со сярысь клублэн пресс-службаез «ВКонтакте» мерлыко вотэсбамаз ивортэ. Ӵошатсконъёсы Москваысь, Удмуртиысь, Оренбургысь но Юграысь клубъёс пыриськизы. «Следж-хоккейя Виктор Кузнецовлэн мемориалаз» Ханты-Мансийскысь команда вормиз. Кыкетӥ инты Москваысь сборной басьтӥз. Пусъём, арлыдоослэн командаоссы пӧлын вуоно вожвылъяськонъёс следж-хоккеен шудонъя Россилэн чемпионатэз улсын Алексинын 15-24 коньывуонэ ортчозы. Тодэ вайытом, Виктор Кузнецовез буре ваёнлы сӥзем огъяросси турнир Ижкарын 10-13 куарусёнэ радъяськиз. ВАТСАН Виктор Николаевич Кузнецов — калыккуспо классъем спортъя мастер, Паралимпи комитетлэн улосвыл ёзэтэзлэн кивалтӥсез, Россиын следж-хоккейлы кутскон сётӥсь, Россиысь но Удмуртиысь дано тренер. Возьмамтэ шорысь улонысь кошкиз кылем арын коньывуонэ. Тегъёс: Спорт Ижкар Следж-хоккей Удмуртия ВикторКузнецов  